అటకెక్కుతున్న ఎంబీఏ కొలువులు..
- కొత్త గ్రాడ్యుయేట్లకు నిరాశే
న్యూఢిల్లీ : రెండు దశాబ్దాల క్రితం ఎంబీఏ కోర్సు చేసిన విద్యార్థులకు విశేష డిమాండ్‌ ఉండేది. వారి కోసం కార్పొరేట్‌, సాధారణ కంపెనీలు క్యూలో నిలబడి భారీగా చెల్లింపులు చేయడానికి సిద్దపడినాయి. ఇంకా మంచి నైపుణ్యం ఉన్న వారికి డాలర్ల వర్షం కురిసింది. కాని గత కొన్నేండ్లుగా ఈ కోర్సు చేసిన విద్యార్థులకు ఉపాధి కరువు అయ్యింది. పట్టాలు చేతపట్టుకుని చెప్పులరిగేలా కంపెనీల చుట్టూ తిరిగిన ఎలాంటి ప్రయోజనం లభించడం లేదు. గత రెండు దశాబ్దాల నుంచి ఈ కోర్సు క్రమంగా తన ప్రతిష్టను కోల్పోతోందని ఎకనామిక్స్‌ టైమ్స్‌ ఒక కథనం వెల్లడించింది. 2016-17 విద్యా సంవత్సరంలో మాస్టర్‌ ఆఫ్‌ బిజినెస్‌ అడ్మినిస్ట్రేషన్‌ (ఎంబీఏ) పూర్తి చేసిన గ్రాడ్యూయేట్లలో సగం మంది కూడా క్యాంపస్‌ నియామకాల్లో ఉద్యోగాలు పొందలేక పోయారని ఆల్‌ ఇండియా కౌన్సిల్‌ ఫర్‌ టెక్నికల్‌ ఎడ్యూకేషన్‌ (ఎఐసీటీఈ) నివేదికలు చెబుతున్నాయి. 47శాతం మంది విద్యార్థులు మాత్రమే ఉద్యోగాలు పొందారు. ఇంతక్రితం సంవత్సరంతో పోల్చితే ఈ నియామకాల్లోనూ 4 శాతం తగ్గి ఐదేండ్ల కనిష్టానికి దిగజారాయి. ఇందులోనూ పోస్టు గ్రూడ్యూయేట్‌ డిప్లొమా పూర్తి చేసిన వారి నియా మకాల్లో 12 శాతం క్షీణత చోటు చేసు కుంది. కాగా ఈ గణం కాల్లో ఇండియన్‌ ఇన్స్‌ట్యూట్‌ ఆఫ్‌ మేనేజ్‌మెంట్‌ (ఐఐఎం)లో విద్యార్థులను పరిగణలోకి తీసుకోలేదు. ఇవి ఎఐసీటీఈ గుర్తింపులో లేవు. మరోవైపు దేశ వ్యాప్తంగా దాదాపుగా అయిదు వేల మేనేజ్‌మెంట్‌ ఇన్స్‌ట్యూట్స్‌ ఎంబీఏను ఆఫర్‌ చేస్తున్నాయి. 2016-17లో 2,00,000 పైగా విద్యార్థులు ఉత్తీర్ణులు అయ్యారు. ఈ కోర్సు విద్యా విధానానికి కాలం చెల్లడం, మారుతున్న వ్యాపారాలకు అనుగుణంగా బోధన పద్ద తులు లేకపోవడం ఈ కోర్సు ప్రాధాన్య తను దెబ్బతీసింది. దీంతో దేశ వ్యాప్తంగా ఈ రంగం ఉద్యోగాల్లో సంక్షోభం నెలకొని ఉంది. దేశంలోని టాప్‌ 20 కాలేజీల్లోని విద్యార్థులను మినహాయిస్తే భారత్‌లోని ఇతర బిజినెస్‌ స్కూళ్ల లోని కేవలం 7 శాతం మంది విద్యార్థులు మాత్రమే చదువు పూర్తి అయిన వెంటనే ఉద్యోగాలు పొందుతు న్నారని గతేడాది అసోచామ్‌ సర్వేలో వెల్లడయ్యింది.
మీ స్నేహితులకు రికమెండ్ చెయ్యండి